শব্দবাজির সঙ্গে যোগ হয়েছে বায়ুদূষণের বিষয়। সমীক্ষায় দেখা গিয়েছে, অন্য দিনের তুলনায় কালীপুজো ও দিওয়ালির রাতে বায়ুদূষণের মাত্রা বেড়ে যায় বহুগুণ। এ বার পরিবেশ দূষিত করে এমন আলোকবাজি পোড়ানোর ক্ষেত্রেও নিয়ন্ত্রণ জারি করে সুপ্রিম কোর্ট। বেঁধে দেওয়া হয় বাজি পোড়ানোর জন্য নির্দিষ্ট সময়। কিন্তু কালীপুজোর রাতে সেই নির্দেশ মানার তেমন কোনও তাগিদ চোখে পড়েনি। পুলিশ অবশ্য আশাবাদী এ বছর না হলেও আগামী বছর তারা সাফল্য পাবেই। অতিরিক্ত পুলিশ সুপার বলেন, 'বায়ুতে দূষণের মাত্রা কী অবস্থায় রয়েছে, আমরা তা পরিমাপ করে দেখছি। আগামী বছর পুরোপুরি বাজির উপর রাশ টানা যাবে বলে আমরা আশাবাদী।'